ముఖేష్ కుమార్ (క్రికెటర్)

ముఖేష్ కుమార్ (జననం 1993 అక్టోబరు 12) భారత జాతీయ క్రికెట్ జట్టుకు ఆడుతున్న ఒక భారతీయ అంతర్జాతీయ క్రికెట్ క్రీడాకారుడు.  2023 జూలైలో వెస్టిండీస్‌పై అంతర్జాతీయ క్రికెట్లోకి అరంగేట్రం చేశాడు. ఇండియన్ ప్రీమియర్ లీగ్ లో ఢిల్లీ క్యాపిటల్స్ తరఫున, దేశవాళీ క్రికెట్లో బెంగాల్ తరఫున ఆడుతున్నాడు.

 ప్రారంభ జీవితం, కెరీర్ 
ముకేష్ కుమార్ 1993 అక్టోబరు 12 న జన్మించాడు. ముకేష్ 2015-16 రంజీ ట్రోఫీలో అక్టోబర్ 30 న ఫస్ట్ క్లాస్ అరంగేట్రం చేశాడు. అతను 2015-16 విజయ్ హజారే ట్రోఫీలో 2015 డిసెంబర్ 13 న లిస్ట్ ఎ లో అరంగేట్రం చేశాడు. 2015-16 సయ్యద్ ముస్తాక్ అలీ ట్రోఫీలో 2016 జనవరి 6న టీ20ల్లో అరంగేట్రం చేశాడు.

 అంతర్జాతీయ కెరీర్ 
2022 సెప్టెంబర్లో దక్షిణాఫ్రికాతో వన్డే సిరీస్ కోసం భారత క్రికెట్ జట్టుకు తొలి అవకాశం లభించింది. 2022 డిసెంబరులో శ్రీలంకతో జరిగిన ట్వంటీ-20 సిరీస్ కోసం భారత క్రికెట్ జట్టులోకి ఎంపికయ్యాడు. జూన్ 2023 లో, అతను వెస్టిండీస్ పర్యటన కోసం మూడు ఫార్మాట్లకు భారత జట్టులో ఎంపికయ్యాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు